— 40 — 



razvio, pa da mu služi hranom. Kako se polip pretapa u cenosark, tako sve 

 više gubi svoje morfološke i histološke osobine a obujmom se umanjuje, dok 

 ne dospije tako daleko, da zadobije oblik male kuglice s promjerom od jedva 

 jedne desetine milimetra, a da se nigdje ne gubi kontinuitet ektodermnog sloja, 

 koji kao mjehur zatvara redukt. To je proces upravo obrnut od onoga, gdje 

 s pomoću intususcepcije postaje površina sve veća, a da se kontinuitet plohe ne 

 poremećuje. Konačno se i posljednji ostatak redukta pretvara u cenosark, a ovaj 

 dolazi na otvoru dijafragme u direktni dodir s vanjskim svijetom, no odmah 

 zatim izlučuje tanku hitinsku membranu i tako se ograđuje proti neprijatnim 

 utjecajima vanjskoga svijeta. 



Ispražnjena hidroteka ostaje izvržena razornom djelovanju mora, koje nije 

 nikad mirno. Najosjetljiviji dio aparata, a to je operkularni, stradava najprije. 

 Sto se nabori više glade, to se operkularna membrana više osovljuje i dobiva 

 izgled jedinstvenog nastavka hidrotekine stijene, kao onda, kad čitav hidrant 

 nešto pritisnemo. Slobodni rub membrane, gdje je hitin najtanji, troši se po 

 malo, jer se more poigrava s njime. Na mjestima pregiba, a to su u prvome 

 redu vrsi bivših nabora, koji se ističu kao okomite crte, pa onda obod same 

 teke, gdje se operkularna membrana nastavlja (baza operkula), nastaju pukotine, 

 hitin se cijepa kao stara istrošena tkanina, a pojedine se krpice otkidaju 

 (slika 12.). Kad je otpala operkularna membrana slična „volantu" na ženskoj 

 haljini, dolazi red i na samu hidroteku. Nepravilni se komadi hitina otkidaju, 

 dok se ne istroši sva teka, te ostaje sam držak, kao stalak bez čaše. Sam držak 

 ostaje tako dugo, dok u njemu ima cenosarka, uvuče li se taj u hidrorizu, onda 

 otpada nabrzo i skelet drška. 



Ovako daleko ide proces raspadanja samo onda, kad bilo s kojeg razloga 

 ne nastupa iz cenosarka u dršku osnova renovata, drugotnog hidranta. Redovno 

 dolazi do renovacije prije, nego li to razaranje primarne hidroteke suviše daleko 

 dopre; tako je bar bilo u prilikama, u kojima sam Camellu našao. Renovati imaju 

 veoma različne izglede, a ovi zavise od stanja primarne hidroteke u vrijeme, 

 kad je pup renovata uznapredovao u svome razvoju. 



b 



Slika 12. 



Slika 12. Camella vilae-velehUi Hadži. Hidranti za redukcije s različno oštećenim 

 operkularnim aparatima (o). a i d više (obje jednako) povećane, h i c manje. Kon- 

 ture redukata (r) označene su okomitim crticama; d, dijafragma. Potanji opis nalazi se 

 u tekstu. Crtano prema preparatima u cijelome s pomoću sprave za crtanje. 



